Jeanne-Marie Leprince de Beaumont

Jeanne-Marie Leprince de Beaumont (1711-1780), pe Marie-Barbe hervez marilh he badeziant, a oa ur skrivagnerez c'hallek eus an . Sevel a reas un dek ha tri-ugent levr kontadennoù evit ar vugale, evel La Belle et la Bête, ha lakaet e vez da unan eus kentañ skrivagnerien al lennegezh evit ar vugale.

He buhez
Ganet e oa d'ar 26 Ebrel 1711 e Rouen. Merc'h e oa da Jean-Baptiste Leprince ha Marie-Barbe Plantart. C'hoar e oa d'al livour Jean-Baptiste Le Prince. Yaouankik e oa pa gollas he mamm. Addimeziñ a reas he zad, da Marie Anne Thérèse du Guillaud da gentañ, da Anne Gaultier goude.

Dek vloaz (1725-1735) e chomas e ti-deskiñ itronezed Ernemont, ma teuas da vout skolaerez ar re vihan en 1736, da 25 bloaz. Gouarnerez merc'h dugez Loren e teuas da vout.

Skolaerez e voe e lez Loren, ma oa kelennerez sonerezh, betek an deiz ma timezas da M. Beaumont, en 1743, e Lunéville, hag ur verc'h o doe. Merc'hetaer e oa he fried, ma lakaas terriñ hec'h eured, hag e krogas da skrivañ evit gounit he buhez.

E 1748 ez eas da Londrez, ma chomas e-pad ouzhpenn pemzek vloaz, hag eno e savas ur gelaouenn evit ar re yaouank, hag ur skol ma tegemere bugale uhelidi ar vro.

E 1764 ez eas da chom da gichen Annecy, e Dugelezh Savoia, war un douar he devoa prenet, ma varvas d'an 8 a viz Gwengolo 1780. Hervez un niz eo e Pariz e varvas.

 Oberennoù
 Le Triomphe de la vérité, et Mémoires de M. de La Villette, 1748
 Lettre en réponse à l’Année merveilleuse, 1748
 Le Nouveau Magasin François, et Bibliothèque instructive et amusante, 1750-51
 Lettres de Mme Du Montier à la marquise de ***, sa fille, avec les réponses, où l’on trouve les leçons les plus épurées et les conseils les plus délicats... pour servir de règle dans l’état du mariage, 1756
 La Belle et la Bête, 1757
 Magasin des adolescentes, et Dialogues d’une sage gouvernante avec ses élèves de la première distinction, 1760
 Principes de l’histoire sainte, mis par demandes et par réponses, pour l’instruction de la jeunesse, 1761
 Instructions pour les jeunes dames qui entrent dans le monde et se marient, leurs devoirs dans cet état et envers leurs enfants, 1764
 Lettres d’Emerance à Lucie, 1765
 Mémoires de Madame la Baronne de Batteville et la Veuve parfaite, 1766
 La Nouvelle Clarice, histoire véritable, 1767Romant a lizhiri diwar romant Samuel Richardson, Clarisse Harlowe, 1748.
 Magasin des enfants, et Dialogues d’une sage gouvernante avec ses élèves de la première distinction, dans lesquels on fait penser, parler, agir les jeunes gens suivant le génie, le tempérament et les inclinations d’un chacun... on y donne un abrégé de l’histoire sacrée, de la fable, de la géographie, etc., le tout rempli de réflexions utiles et de contes moraux, 1756, Londrez
 Magasin spirituel er Beurerionn, en Artisantet, er Serviterion hac en dud diart er maezeu (Magasin des pauvres, artisans, domestiques et gens de campagne), 1768, troet e 1790 gant Iehann Marion
 Les Américaines, et la Preuve de la religion chrétienne par les lumières naturelles, 1770
 Éducation complète, et Abrégé de l’histoire universelle, mêlé de géographie et de chronologie, 1772
 Contes moraux pour l'instruction de la jeunesse, 1774
 La Dévotion éclairée, et magasin des dévotes, 1779
 La Veuve et ses deux filles (bloaz dianav)
 La Belle et la Bête
 Le Prince Fatal et le Prince FortunéLenn 
 Le prince ChériLenn
 Joliette et le danger de rapporter[ https://fr.wikisource.org/wiki/Joliette Lenn]

Notennoù

Rummad:Skrivagnerezed gallek
Rummad:Skrivagnerien c'hallek an XVIIIvet kantved
Rummad:Lennegezh evit ar re yaouank
Rummad:Ganedigezhioù 1711
Rummad:Marvioù 1780
Rummad:Jeanne-Marie Leprince de Beaumont